Results 196 to 210 of 352
Zok en die vlieënde dokters
Ontmoet die vlieënde dokters wat kwale reg kan maak:
'n ridder en 'n prinses
en Zok - die dapper draak.
Prinses Mynie se oom sluit haar in 'n toring toe omdat hy nie dink prinsesse kan dokters wees nie - tot hy die dag self siek word! Die arme koning se gesig word oranje van 'n seldsame siekte - sal die drietal dokters hom te hulp snel?
Oupa se eiland
Vertaler: Carmen Hansen-Kruger
Simon kuier graag by sy oupa vir wie hy baie lief is. Eendag toe hy daar kuier, wys Oupa vir hom 'n swaar deur op die solder wat, sodra jy daardeur stap, op die dek van 'n groot skip beland. Oupa en Simon seil saam na 'n wonderlike eiland waar hulle allerhande mooi dinge ontdek en 'n huisie bou. Toe hulle moet terugkeer, besluit Oupa egter om te bly.
Hierdie boek vertel 'n mooi, maar hartseer storie op 'n avontuurlustige manier oor hoe kinders 'n geliefde grootouer groet, hetsy dit vir altyd is of tydelik.
Moenie die boek oopmaak nie
R 49Jy spaar R 101
Hierdie outjie sal enigiets doen om te keer dat jy die boek oopmaak! Dreigemente, beloftes, leuens . . . enigiets!
Hierdie skreeusnaakse boek is onweerstaanbaar - veral omdat kinders sal geniet om alles te doen wat hulle gevra word om NIE te doen nie. Met kleurvolle en vermaaklike illustrasies, sal hierdie wêreldwye topverkoper beslis 'n gesinsgunsteling word.
Paul en Vlekkie
Vertaler: Kristèl de Weerd
Paul en sy ouers het onlangs van die platteland na die groot stad getrek. En al is die stad vol mense en bedrywigheid, is Paul eensaam. Op 'n dag gaan stap hy in die reën en kom op 'n klein hondjie af wat verdwaal is. Hy soek die eienaar van die hondjie, maar kry niemand en besluit om Vlekkie huis toe te vat. Hulle word groot vriende, maar Vlekkie mis sy basie, veral teen slaaptyd. Paul weet dis die regte ding om Vlekkie se eienaar te soek, al wil hy nie die hondjie verloor nie. Maar om die regte ding doen bring vir Paul onverwagse geluk...
Dis 'n pragtige storie wat hartsnare roer. Dit leer kinders dat 'optelgoed' nie 'vatgoed' is nie en dat dit aan die regte eienaar behoort. En selfs, om die regte ding te doen, is meer verrykend en bevredigend as wat hulle dink.
Bettie van Riet en ou Stokkies van Graan
het reg langs mekaar in die weiland gestaan.
Hul was lief vir mekaar en wou graag trou,
maar hy moes haar eers red van 'n ander ou!
Terwyl Stokkies van Graan alles vir die bruilof in orde probeer kry, neem Albertus van Hooy sy intrek op die weiland '¦ Albertus probeer Bettie se hart wen met sy sierlike maniertjies en sy Kubaanse sigare, maar strooi en sigare is nie 'n goeie kombinasie nie! Sal Stokkies van Graan betyds terug wees om sy liewe Bettie te red?
Ernst meester van die wereld
Ernst is 'n aaklige kiem, 'n vreesaanjaende kiem. Die wetenskaplike wat hom ontdek het, Professor Pluk, is sy eerste slagoffer. Die dag toe die professor hom vir die eerste keer onder sy mikroskoop gewaar, spring hy op die professor en klim tot binne-in sy brein. Vandaar vermaak hy homself deur vreemde opdragte vir die professor te gee: hardloop die comrades-maraton met hoehakskoene, kam 'n kameelperd se kuif, nooi kannibale uit vir aandete, verf die marsmannetjies rooi '¦ en Pluk gehoorsaam elke keer. 'n Heerlike absurde kinderboek wat kinders en ouers met humor en helderkleurige illustrasies vermaak.
Die Prinses met die lang hare
Annemarie vsn Haeringen
In 'n klein, arm landjie woon daar 'n prinses met ongelooflike lang hare. Sy sou dit graag wou afknip, maar haar pa sê dat 'n dame se hare haar kosbaarste sieraad is . . .
'n Prettige boek vir meisies wat hou van prinsesse, lang hare en sterk mans
Illustreerder: marla Frazee
Vanaf die oomblik toe die baba daar aankom, is dit duidelik hy is die baas. Hy rig sy kantoor in die middel van die huis in en Ma en Pa word onmiddellik op 'n vier-en-twintig-uur-werkprogram geplaas. Vergadering ná vergadering word belê - party in die middel van die nag. Baas Baba is veeleisend en puntenerig en niemand waag dit om hom teë te gaan nie. Tot op 'n dag. Hy roep 'n vergadering uit, maar sy personeel reageer nie. Hy bespied sy omgewing, staar na sy werkers en frons. Kan dit wees? Dis tyd om iets heeltemal anders te probeer ...
Baas Baba is 'n tong-in-die-kies-storie waaroor kinders EN ouers mal sal wees!
Eiekewoud Posman beer
Diep in die Eikewoud skryf Posman Beer briewe aan al sy vriende.
Lig die flappies om te sien vir wie hy skryf!
Willem die wreedaard
Willem die Wreedaard is geweldig wreed. Hy ontvoer briljante uitvinders en dwing hulle om masjiene te bou waarmee hy sy duiwelswerk kan doen. Maar daar kom 'n dag waarop hy besef dat hy so wreed is dat niemand van hom hou nie. Sal Willem 'n nuwe blaadjie kan omslaan?
'n Snaakse storie vir wreedaarde en weldoeners van alle ouderdomme!
Padda en die vreemdeling
Vertaler: Carla Lang
Rot, 'n vreemdeling, slaan kamp op aan die ander kant van die rivier. Padda se maats is vies - Rot is anders as hulle. Hy hoort nie daar nie. Hulle waarsku vir Padda om weg te bly van hom af, want alle rotte is vuil, dom en grillerig. Maar Padda besluit om vir Rot beter te leer ken. En wat 'n verrassing! Rot kan lees en skryf en drie tale praat! Verder is hy altyd vrolik en hulpvaardig. Padda is baie hartseer toe Rot weer vertrek, maar Rot belowe om eendag terug te kom om 'n brug oor die rivier te bou ...
Padda en die vreemdeling is 'n storie vol pret en pragtige illustrasies, maar bevat ook 'n waardevolle lewensles.
Padda is verlief
Padda voel vreemd. Hy het 'n versnelde hartklop, kry warm en koue gloede en wil lag en huil tegelyk. Dan besef hy: Hy is verlief op Eend! Maar daar is een probleem: Padda is groen en Eend is wit ... Volgens Padda se maats is dit onmoontlik dat 'n groen padda en 'n wit eend mekaar kan liefhê.
Maar Padda bewys aan sy maats dat liefde geen grense het nie.
Padda is verlief is 'n storie vol pret en pragtige illustrasies, met 'n belangrike lewensles vir kinders so jonk as 3.
Olifant Se Vraag
Illustreerder: Kaatje Vermeire
Soos elke jaar klim al die diere en skepsels teen die heuwel op vir 'n vergadering. Hierdie jaar het olifant 'n vraag, 'n moeilike vraag: Hoe weet mens dat jy iemand liefhet? Die verhaal begin met 'n groot prent van 'n treurige olifant met 'n klein stoeltjie op sy kop en 'n blom in sy mond. Die vergadering wat olifant se vraag moet bespreek, word gelei deur Mier, wat die woord gee aan Muis, Sneeuwitjie, 'n klip, 'n swerwer, 'n ysbeer en nog vele ander skepsels. As hulle saam by klomp filosofiese antwoorde oor die liefde gekom het, word die vergadering gesluit en gaan elkeen tevrede huis toe. Net Mier, wat oor die liefde skepties is, weet nie waarom sy skielik so alleen voel nie. Olifant se vraag is 'n ontroerende verhaal oor die vele fasette van die liefde. Leen van der Berg bied die jong leser veel om verder oor te droom en te filosofeer. Kaatje Vermeire se illustrasies, 'n kombinasie tussen grafiek en illustrasies, is 'n pragtige versmelting van realisme en fantasie. Die boek vorm sowel vir die oogstrelende fantasieryke prente, as vir die boeiende teks, stof tot nadenke en bepeinsing.
Pieter Kokkewieter en die hart op sy mou
Pieter Kokkewieter is 'n ongewone seuntjie wat met sy hart op sy mou loop. Letterlik. Maatjies vind dit vreemd om dag na dag die vriendelike rooi hart op Pieter Kokkewieter se hempsmou te sien, maar is tog ook dankbaar dat hulle nie hoef te raai hoe Pieter voel nie.
Pieter hou van sy hart waar hy is. Sy ouers waarsku hom teen moontlike gevare en dat hy baie blootgestel is, maar hy hou voet by stuk. Sy hart hoort op sy mou.
Dis egter waneer Boelie Schmoelie Pieter se hart breek, dat Pieter begin wonder of hy nie tog maar soos almal sy hart veilig in sy bors moet bêre nie.
Dis eers waneer Pieter opmerk dat Boelie Schmoelie se hart in sy skoen afgesak het, dat Pieter finaal besluit waar hy sy eie hart wil hou. Stewig op sy mou.
Hierdie prenteboek is die eerste boek in 'n reeks oor idiome en bied vir ouers en kinders die geleentheid om die idioom 'jou hart is op jou mou' te ontgin en te bespreek.